PRIRODA I DRUŠTVO – 13.5.- 1 sat +1 sat uz nadopunu koju ćete dobiti naknadno

Moj zavičaj u prošlosti

**Moje mjesto Gornja Stubica**

( sadržaja nema u udžbeniku jer je to dio zavičajne prošlosti za svaki kraj individualno)

Najprije ……pogledajte i uživajte…….znam da vam sve ovo nedostaje…..a tu je…..

<https://www.youtube.com/watch?v=w69Oiv2j5J8>

Nadam se da ste uživali koliko i ja. Vjerujte mi da je ovo nešto najljepše što vidjeh u zadnje vrijeme.

Velika vremenska razdoblja po kojima određujemo kad su se zbili neki događaji promatramo kroz:

BUDUĆNOST

PROŠLOST

Vremenski i razlikujemo i ono što se dogodilo prije i poslije rođenja Krista :

Poslije Krista

Prije Krista

V

00 0

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. godina je prekretnica – a brojimo godine redom kao na brojevnoj crti. U desno idu sve veće godine, a ulijevo od 0 sve manje ( usporediti lijevu stranu sa termometrom i minus temperaturama ) Ovakav grafički prikaz je pokušaj razumijevanja slijeda događaja iz prošlosti našeg mjesta, naše Gornje Stubice.

Zatim **pogledajte** priloženu **ppt.** I uživajte……

U ppt, naravno nisu navedeni svi, već samo neki važni događaji iz prošlosti naše Gornje Stubice. Nemoguće je sve pobrojati, kao i za bilo koje drugo mjesto na svijetu. Cilj nije da djeca upamte sve te godine. Cilj je da pokušaju shvatiti vremenski slijed događaja. Što je bilo prije, što poslije, što je sada. Povijesne sadržaje oni uče temeljem pričica, slika, pamćenjem zgrada……… Sve ono što bi valjalo memorirati bit će ukratko za zapis u bilježnice.

**NAPOMENA :** Niti jedan povijesni događaj ni osoba ne može biti istinit bez materijalnih dokaza. Tako se prvi dokazi vežu za postojanje Slanog Potoka i to ne točno vremenski određeno, nego okvirno, jer je neolitik na ovom našem području Europe bio od 10. do 4. tisućljeća prije Krista. A pretpostavlja se da smo mi nešto mlađi, pa govorimo o pretpostavkama za 4. tisućljeće.

Isto tako, i Gornja Stubica i crkva sv. Jurja logički su postojale i prije 1209. Ali je dokument ugarskog kralja Andrije II prvi sačuvani dokument s tim zapisom.

Moramo isto tako znati da povijest po povijesnim dokumentima ne poznaje Matiju Gupca kakvog ga mi poznajemo iz legende. Znači, to još uvijek nije istraženo i dokumentirano. Međutim, opet to nije nešto zbog čega bismo zaboravili ili obezvrijedili veličinu ideje tog doba i seljačkog vodstva, pa i Matije Gupca, bio on stvarna ličnost ili ne. Zašto toliko šarenila, upitnika i legendi iz tog doba? Ljudi su bili nepismeni ( pogledaj kad se započelo sa školstvom u Gornjoj Stubici ), pismeni su bili župnici, suci i vlastelini i oni su, kao i uvijek svi na vlasti, pisali povijest kako su htjeli i kako je njima odgovaralo. Mnogi dokazi, bilo pismeni, bilo materijalni, nestali su, uništeni, zapaljeni u provalama Turaka, požarima, ratovima, različitim prirodnim katastrofama. Zato što je povijest dalja, to je neizvijesnija, pogotovo ako nema dokaza.

Onda se pitate, a zašto je učimo, proučavamo ? Da bismo znali tko smo, što smo i kamo idemo. Jer narod, kao i čovjek bez prošlosti, je narod i čovjek bez budućnosti. Sjetite se vizije naše škole: ***Uronjeni u tradiciju gornjostubičkog kraja otvaramo vidike našim učenicima kako bi sigurnije kročili u budućnost.***

**Zapis u bilježnicu :**

Moje mjesto Gornja Stubica

**Slani Potok** – dokaz o postojanju još u 4.tisućljeću prije Krista

**1209.** prvo spominjanje Stubice u pisanom dokumentu i njenog centralnog dijela crkve sv.Jurja

**1334.** – župa sv. Jurja je na popisu župa Zagrebačke biskupije

**1573.** – seljačka buna, Matija Gubec, borba protiv nepravde i visokih daća – poreza, siromaštvo i bijeda seljaka, buna ugušena, seljaci kažnjeni, prema poznatoj legendi Gubec pogubljen, a prema manje poznatoj nalazi se sa svojim vojskovođama negdje zaštićen zagorskim bregima i čeka poziv za borbu za pravicu u slučaju nepravda ako se i koje se budu činile narodu

**1916.** u Gornju Stubicu došao prvi vlak

**1929.** – zadrugarstvo, preteča najveće tvornice Dona na stubičkom području

**1970.** – osnovna škola u novim prostorima u centru Gornje Stubice s novim imenom – OŠ Matije Gupca Gornja Stubica

**2004.** – otvoren spomen park Rudolfu Perešinu

**2009.** – obilježvanje 800.-te godišnjice prvog spomena Stubice, tom prigodom postavljen spomenik sv. Jurju na Trgu sv. Jurja U Gornjoj Stubici

Ako vam se ppt svidjela, za ponavljanje i vježbanje **pogledajte je** još jednom.